ช่วยสรุปเรื่อง "ปัจจัยหนุนที่ทำให้ SET ปรับตัวขึ้นเป็นระดับ 1,700" ให้ด้วยค่ะ
ด้านแนวโน้ม SET ในเดือนพฤษภาคม มองว่าจะปรับตัวขึ้นได้ โดยมีเป้าหมายเบื้องต้นบริเวณ 1,600-1,615 จุด และภายในปีนี้ ยังมีโอกาสได้เห็นระดับ 1,700 จุดได้ ด้วยปัจจัยหนุน ดังนี้ ผลการดำเนินงานบริษัทจดทะเบียนในตลาดภาพรวมจะทำจุดต่ำสุดใน 1Q66 และเริ่มสู่ทิศทางขาขึ้นตั้งแต่ 2Q66 จากการเติบโตของรายได้ที่มาพร้อมกับแรงกดดันด้านต้นทุนที่ลดลง ซึ่งความโดดเด่นของผลการดำเนินงานบริษัทจดทะเบียนที่กลับสู่ขาขึ้น จะดึงดูดให้ Fund Flow ไหลกลับเข้ามาอีกครั้ง หลังการเคลื่อนไหวดัชนี MSCI Thailand แย่กว่า MSCI APAC ex. Japan ในช่วง 1, 3 และ 6 เดือนที่ผ่านมา แสดงให้เห็นว่า SET เคลื่อนไหว Underperform ตลาดหุ้นในภูมิภาคมาเป็นเวลานานแล้ว นโยบายการเงิน Fed จะลดความตึงตัว โดยคาด Fed จะคงดอกเบี้ยไปจนถึงสิ้นปี หลังขึ้นดอกเบี้ย 0.25% ในการประชุมวันที่ 2-3 พฤษภาคมที่ผ่านมาแล้ว ซึ่งคาดว่าจะเป็นครั้งสุดท้ายในการขึ้น การเติบโตของเศรษฐกิจไทยยังเด่น แม้การส่งออกชะลอตัว แต่มีปัจจัยขับเคลื่อนจากการบริโภคในประเทศ และการท่องเที่ยว โดย GDP ไทยในปีนี้ หน่วยงานต่างๆ คาดไว้ที่ระดับเติบโต 3.0-3.5% เมื่อเทียบกับฝั่งตลาดที่พัฒนาแล้วอย่างสหรัฐฯ และยูโรโซน ที่การเติบโตของ GDP ในปีนี้แทบไม่มีหรือติดลบ Sentiment เชิงบวกหลังเลือกตั้ง ด้วยนโยบายกระตุ้นเศรษฐกิจของรัฐบาลชุดใหม่ ทั้งนี้ ล่าสุดเราอยู่ในสถานการณ์ที่กำลังเตรียมจัดตั้งรัฐบาลชุดใหม่ ดังนั้น เพื่อให้เข้ากับสถานการณ์ ซึ่งเป็นไฮไลต์ส่วนสุดท้ายในคอลัมน์ฉบับนี้ ผมจึงอยากนำเสนอหุ้นที่คาดว่าจะมีการเคลื่อนไหวอย่างโดดเด่นหลังเลือกตั้งมาจัดพอร์ตเพื่อเป็นแนวทางสำหรับท่านนักลงทุนครับ ซึ่งกลุ่มหุ้นที่น่าสนใจ ฝ่ายวิจัยฯ InnovestX นำมาจากสถิติในอดีต โดยเก็บข้อมูลตั้งแต่ปี 2538-2562 พบว่า กลุ่มอุตสาหกรรมที่ปรับตัวขึ้นโดดเด่นหลังการเลือกตั้ง 1 เดือน ได้แก่ กลุ่ม Media ปรับขึ้น 3.00%, กลุ่มอาหาร ปรับขึ้น 2.94%, กลุ่มรับเหมาฯ ปรับขึ้น 6.52%, กลุ่มท่องเที่ยว ปรับขึ้น 4.40%, และกลุ่มพาณิชย์ ปรับขึ้น 3.45%
แนวโน้ม SET มีเป้าหมายให้ปรับตัวดีขึ้นในระดับ 1,700 จุดในปี 2023 ด้วยปัจจัยหนุน ดังนี้ 
1. ภาพรวมของผลการดำเนินงานของบริษัทจดทะเบียนทำจุดต่ำสุดใน 1Q66 และขึ้นตั้งแต่ 2Q66 จากการเติบโตของรายได้พร้อมแรงกดดันด้านต้นทุนลดลง ซึ่งความโดดเด่นของผลการดำเนินงานดึงดูดให้ Fund Flow ไหลกลับเข้ามาอีกครั้ง
2. นโยบายการเงิน Fed ลดความตึงตัว โดยจะคงดอกเบี้ยถึงสิ้นปี หลังขึ้นดอกเบี้ย 0.25%
3. การเติบโตของเศรษฐกิจไทยยังเด่น แม้การส่งออกชะลอตัว แต่ขับเคลื่อนได้จากการบริโภคและการท่องเที่ยว คาดไว้ GDP ไทยจะเติบโต 3.0-3.5%
4. Sentiment เชิงบวกหลังเลือกตั้ง ด้วยนโยบายกระตุ้นเศรษฐกิจของรัฐบาลชุดใหม่ 
เราอยู่ในสถานการณ์ที่เตรียมจัดตั้งรัฐบาลชุดใหม่ เพื่อเข้ากับสถานการณ์ จึงอยากนำเสนอหุ้นที่คาดว่าจะเคลื่อนไหวอย่างโดดเด่นหลังเลือกตั้ง ซึ่งกลุ่มหุ้นที่น่าสนใจ พบว่า กลุ่มอุตสาหกรรมที่ปรับตัวขึ้นหลังการเลือกตั้ง ได้แก่
- กลุ่ม Media ปรับขึ้น 3.00%
- กลุ่มอาหาร ปรับขึ้น 2.94%
- กลุ่มรับเหมาฯ ปรับขึ้น 6.52%
- กลุ่มท่องเที่ยว ปรับขึ้น 4.40%
- กลุ่มพาณิชย์ ปรับขึ้น 3.45%
3.ตลาดการเงิน & ผลิตภัณฑ์และบริการทางการเงิน,4.ข่าวเศรษฐกิจและการเงิน,2.การวิเคราะห์ทางการเงิน & เศรษฐศาสตร์การเงิน